ועדת הכספים, כנסת 16, פרוטוקול מספר 271, 2005-12-20 17:45

יעקב ליצמן: יושב-ראש הכנסת ביקש ממני שאתן לראש עיריית נשר להופיע בוועדה בעניין הבקשה להארכת הרשאות לכרייה וחציבה לבעלי הרשאה קודמת על-פי סעיף 5(ג) לחוק נכסי המדינה, שהוועדה אישרה הבוקר.

יעקב ליצמן: לפיכך אני מאפשר לראש עיריית נשר לומר דבריו, בבקשה.

דוד עמר: הבנתי מיושב-ראש הכנסת שיהיה דיון חוזר על הנושא.

דוד עמר: נשאלת השאלה לצורך מה נדרשת הופעת ראש עיריית נשר עכשיו.

יעקב ליצמן: היות ולא הצלחת להופיע בוועדה הבוקר ויש לך טענות, אני מוכן לשמוע את הטענות.

יעקב ליצמן: תגיד לנו מה לא בסדר, מה עשיתי לא נכון, אני פתוח לדיון.

יעקב ליצמן: אם זה לא בלתי חוקי, זה אפשרי.

יעקב ליצמן: אם עשיתי משהו נגד החוק אז פעלתי לא נכון.

דוד עמר: פעלת גם נגד החוק וגם באופן לא מוסרי כלפי העיר נשר.

דוד עמר: מי שהחליט בישיבה הקודמת על מפגש בין הנהלת העיר ובין אנשי המחצבה זה אתה.

דוד עמר: דוד עמר, ראש עיריית נשר, עשה בדיוק מה שאמרת.

יעקב ליצמן: הגעתם להסכמה?

דוד עמר: אני נמצא איתם בהליכים.

דוד עמר: יתרה מזו, יש מכתב של סגן ראש הממשלה ושר התעשייה, המסחר והתעסוקה ושר האוצר והממונה על מינהל מקרקעי ישראל, שנשלח אליך ב-24 בנובמבר.

דוד עמר: אתה אפילו לא מצאת לנכון לענות.

דוד עמר: חודש ימים כמעט המכתב הזה נמצא אצלך ולא מצאת לנכון להתייחס אליו.

דוד עמר: ומה אמרת היום?

דוד עמר: לא, זה מכתב שיצא בלחץ.

דוד עמר: איזה לחץ?

דוד עמר: מי לחץ על מי?

יעקב ליצמן: לא אמרתי שום דבר על לחץ.

דוד עמר: תגיד את זה שוב בבית-המשפט, ועוד איך.

דוד עמר: אני אחייב אותך.

דוד עמר: שמעתי עוד לפני הדיון שהרב ליצמן יעשה מחטף בעניין המחצבה.

יעקב ליצמן: הוספתי את זה בסדר היום ב-10:00?

דוד עמר: עשית את זה ביום אחרי שכל חברי מרכז הליכוד היו עסוקים עד שעה 3:00-4:00 לפנות בוקר.

יעקב ליצמן: במה זה שייך למרכז הליכוד?

דוד עמר: אני מבקש שלא תפסיק אותי.

דוד עמר: הוא במתכוון מנסה להרגיז אותי, לפגוע בבריאות שלי.

יעקב ליצמן: חלילה וחס.

דוד עמר: אל תגיד חלילה.

דוד עמר: אתה עושה את זה.

דוד עמר: תקשיב לי עד הסוף.

דוד עמר: כל מה שאתה עושה עכשיו זה רק דבר אחד – כשדוד עמר יתבע אותך בבית-המשפט תופיע ותגיד ששמעת את דוד עמר.

דוד עמר: אני מבקש שתקשיבו למה שאומר דוד עמר.

דוד עמר: אחרי שוועדת הכספים החליטה את שהחליטה בישיבה הקודמת, הלכתי פעם נוספת לשר וביקשתי ממנו שיופיע אצלי בנשר.

דוד עמר: הוא עשה סיור נוסף.

דוד עמר: אמרתי לו שהופעתי בוועדת הכספים וציטטתי אותך, וציטטתי מכתב שמופנה לשופט ביין.

דוד עמר: הוא טוען שהמינוי שלו לא כולל את השיקולים הציבוריים.

אריאל פלביאן: לא כולל שיקולים ציבוריים, אלא רק חומר.

דוד עמר: אני מבקש ממך, היות ויש רשימה של 20-30 מחצבות, אני מבקש להופיע בפני הוועדה.

דוד עמר: תאשרו את כל יתר המחצבות, פרט למחצבה שפועלת בנשר.

דוד עמר: אני מקווה שחברי ועדת הכספים, ביחד עם יושב-ראש הוועדה, כאשר יידעו על מה מדובר באמת אני מאמין בהיגיון, אני מאמין בשכל הטוב, אני מאמין ביושר, שלא יתנו לפגוע בעיר נשר.

דוד עמר: זאת המחצבה היחידה בארץ שנמצאת בתוך עיר.

דוד עמר: בנשר יש 6 שכונות והמחצבה נמצאת בתוך העיר.

דוד עמר: אני כבר לא מדבר על 3,000 יחידות דיור שאפשר לבנות באותם שטחים.

דוד עמר: בצילומים האלה ניתן לראות שהמחצבה הגיעה עד גדר בית העלמין, בסמוך לקברים.

דוד עמר: תסתכלו על התצלומים.

דוד עמר: תדמיינו כיצד נפגעת משפחה שכולה כאשר גופה מורדת מהאוטו ובסמוך לה עוברות משאיות של אספלט ושל חצץ.

דוד עמר: למה?

דוד עמר: כי דוד עמר היה טוב ואיפשר לעשות שם ערימות?

דוד עמר: למה?

דוד עמר: אני מחזיק בידי את מכתב המשרד לאיכות הסביבה.

דוד עמר: לא אני הזמנתי את המכתב.

דוד עמר: לפני שבוע 109 --- חשבו שאיזה מטוס עבר.

דוד עמר: ריבונו של עולם, מה עוד?

דוד עמר: ובנשר יכולים לעשות את זה.

דוד עמר: ההתרשמות שלי בסוף הפגישה, שמאחר ואנחנו לא מסוגלים לחיות עם מחצבה בתוך העיר יקבלו את בקשתנו.

דוד עמר: אם אני הולך עכשיו ליישוב, האמן לי, כל 25,000 התושבים ייצאו להפגין בכביש.

דוד עמר: כך אתם רוצים שיקרה?

דוד עמר: כך הם יעשו.

דוד עמר: עד כה לחצתי, עצרתי בעדם.

דוד עמר: היום כבר אינני יכול.

דוד עמר: אני שואל עצמי ולא מבין איזה חלום רע עובר על נשר.

דוד עמר: עוד טרם החל הדיון בוועדת הכספים בעל המחצבה הסתובב ברחבי העיר ואמר: אני סומך על הרב ליצמן, הוא יעשה מחטף ויעביר את זה.

יעקב ליצמן: הוא אפילו לא מכיר אותי.

דוד עמר: אני לא אומר את זה מתחת לשולחן.

דוד עמר: זה בדיוק כמו שאני חבר של בוש.

דוד עמר: הוא לא מכיר אותי.

דוד עמר: הכול נכתב בפרוטוקול.

יעקב ליצמן: נכתב גם מה שאני אומר.

יעקב ליצמן: לא הכרתי את בעלי המחצבה עד הדיון הראשון שהתקיים כאן.

דוד עמר: אמר לי בעל המחצבה שהרב ליצמן יעשה מחטף.

דוד עמר: התקשרתי לחבר כנסת מסוים ואמרתי: הרב ליצמן הרי לא יעשה מחטף, הוא יודע שמדובר כאן בנושאים חשובים.

יעקב ליצמן: האם עשיתי מחטף הבוקר?

פרדי מלי: ביקשנו מהמזכירה שיידחו את הדיון.

יעקב ליצמן: קודם כול, גם אם ביקשתם אני לא חייב.

יעקב ליצמן: שנית, היא אפילו לא פנתה אלי ולא העבירה אלי את הבקשה.

יעקב ליצמן: אני לא חייב להיענות לאף אחד שמבקש לדחות דיון.

יעקב ליצמן: אתה מבקש ואני יכול להיעתר לבקשה או לא להיעתר לה.

יעקב ליצמן: אבל במקרה הזה אף אחד אפילו לא העביר לי בקשה ולא הודיעו לי שהתקשרת בטלפון וביקשת לדחות.

יעקב ליצמן: לא הספיקו להעביר לי את ההודעה.

דוד עמר: היתה תאונה בדרך, 15 ילדים נפצעו, ולכן איחרתי.

דוד עמר: סגרו את הכביש.

דוד עמר: יצאתי מנשר בשעה 6:00 בבוקר.

דוד עמר: בדרך דיברתי בטלפון עם מזכירת הוועדה ליאת קרפטי והודעתי לה שאנחנו מבקשים לדחות את הדיון.

יעקב ליצמן: לא הספיקו להודיע לי.

אבשלום וילן: נכחתי בדיון.

אבשלום וילן: הם לא קיבלו את ההודעה.

אבשלום וילן: רק בתום הדיון, כאשר הגעת, שמעו שיש לך התנגדות.

דוד עמר: אין דבר כזה.

דוד עמר: מייד כשנכנסתי אמרו לי לצאת החוצה.

יעקב ליצמן: כי נכנסת בצעקה.

יעקב ליצמן: נכנסת בסערה והתחלת לצעוק עלי.

דוד עמר: מה, אני מהרחוב?

דוד עמר: כך מדברים אתי?

יעקב ליצמן: עם כל הכבוד, כפי שאזרוק את חבר הכנסת וילן אם ייכנס באמצע דיון ויפתח בצעקות ויפריע לוועדה, כך נהגתי גם אתך.

דוד עמר: אתה לא תזרוק אותי.

דוד עמר: תקשיב לכל אחד.

דוד עמר: לא יעזור לך שום דבר.

דוד עמר: אתה תקשיב לי.

דוד עמר: אחזיק אותך כאן עד 1 בלילה, עד שאגמור.

דוד עמר: אתה חושב שתגרום לי נזק ואתן לך לצאת כך חופשי?

יעקב ליצמן: לא עשיתי לך כלום.

דוד עמר: ועוד איך.

דוד עמר: אתה תפרנס את חמשת הילדים שלי.

דוד עמר: אגיד כל מה שכואב לי.

דוד עמר: אני נמצא כאן משעה 10:00 בבוקר, ומשעה 6:00 אני על הרגליים.

דוד עמר: מחר יהיה לי אירוע מוחין בעקבות זה.

דוד עמר: תתבייש, זה מה שאני יכול להגיד לך.

דוד עמר: יש כאן מכתב מסגן ראש הממשלה, שאומר: לאשר, בלי נשר.

דוד עמר: אז תאשרו את מה שכתבו במכתב.

דוד עמר: אתם שלחתם אותי למשא ומתן, להידבר עם אנשי המחצבה.

דוד עמר: נפגשתי איתם לשתי ישיבות כבר ושלחתי לכם את מכתב השר.

דוד עמר: מה קרה?

דוד עמר: ידעתם שאתמול הליכוד בחר את מנהיגו, וידעתם שהיום למפלגת העבודה יש ועידה.

דוד עמר: אף חבר כנסת לא נמצא כאן.

דוד עמר: אנחנו רואים שיצא בפועל בדיוק מה שאמרו עוד לפני הדיון: תיזהרו, חבר הכנסת ליצמן יעשה מחטף.

דוד עמר: כך היה, הוא עשה מחטף.

דוד עמר: אני כבר 20 שנים ראש עיר, אני לא אחד מהרחוב.

דוד עמר: התקשרתי באמצע הנסיעה ודיברתי עם הפקידה ליאת.

דוד עמר: ביקשתי שתתן לי לדבר עם חבר הכנסת ליצמן והיא אמרה שעדיין לא הגיע.

דוד עמר: אחר-כך ביקשתי שתתן לי לדבר עם מר טמיר כהן והיא אמרה שעדיין לא הגיע.

דוד עמר: התקשרתי פעם נוספת וביקשתי שתגיד לוועדה שאנחנו מבקשים לדחות את הדיון בבקשה.

אריאל פלביאן: המכתב של השר אולמרט לא היה מונח בפניכם בישיבה, נכון?

חיים אורון: סליחה, מי שביקש מאתנו להצביע על הכול כחבילה אחת זה משרד התעשייה, המסחר והתעסוקה.

חיים אורון: המכתב נמצא אצלו כבר 6 שבועות כמעט.

חיים אורון: למה הוא לא בא אלינו?

חיים אורון: אני לא ידעתי שום דבר על קיום המכתב.

חיים אורון: לא היו לנו שום כוונות רעות.

דוד עמר: התקשרו אלי חברי כנסת ואמרתי להם: הכול ייגמר בסדר כי יש מכתב מסגן ראש הממשלה והממונה על מינהל מקרקעי ישראל.

יעקב ליצמן: הממונה על מינהל מקרקעי ישראל היה בישיבה וביקש לאשר הכול ביחד.

יעקב ליצמן: לא רק זה, חבר הכנסת חיים אורון שאל אותו האם הוא מדבר על כל החבילה הראשונה.

יעקב ליצמן: הוא אמר: כן, אני מדבר על זה, ובנפרד הוגשו בקשות לעוד 4 מחצבות חדשות.

יעקב ליצמן: כך נאמר כאן.

דוד עמר: הממונה על המינהל בעיני זה השר.

דוד עמר: אם חזר בו ממכתבו אין לי בעיה, הוא שר בישראל.

אבשלום וילן: אבל אנחנו לא הכתובת.

אבשלום וילן: לדעתי אתה טועה כאן.

דוד עמר: רק אתם הכתובת.

דוד עמר: רק אתם יודעים שהממשלה עשתה עוול.

דוד עמר: למה מיהרתם?

חיים אורון: יש לנו אפשרות אחת, לדחות או לאשר.

חיים אורון: אתה 20 שנה ראש עיר, אני רק 17 שנה בכנסת.

חיים אורון: לנו יש אפשרות אחת.

חיים אורון: כך קורה כאן אין-ספור פעמים.

חיים אורון: יושבת אתנו היועצת המשפטית והיא יכולה לאשר.

חיים אורון: הוועדה יכולה להגיד לשר: לא נצביע בעד הבקשה אם לא תוריד 3 מחצבות.

חיים אורון: אז השר יכול להגיד שהוא מושך הכול, או להגיד שהוא מגיש בקשה חדשה.

דוד עמר: לכן הבאתי את המכתב הזה.

דוד עמר: לכן הלכתי לשר אולמרט.

חיים אורון: אבל מה הוועדה יכולה לעשות?

דוד עמר: אתם לא רוצים לשמוע.

דוד עמר: אתם רוצים להרוס את דוד עמר.

אבשלום וילן: אתה לא מבין את הפרוצדורה.

אבשלום וילן: הנושא עמד על סדר היום, כולם ידעו, כולם הגיעו.

אבשלום וילן: נציג הממשלה הבכיר שהיה כאן, מנכ"ל מינהל מקרקעי ישראל, אמר לנו כך, ולפי זה הצבענו.

אבשלום וילן: עכשיו אתה אומר שהיתה טעות, שהוועדה לא היתה מודעת למכתב של השר אולמרט.

אבשלום וילן: הדרך בה אתה יכול לפעול, ללכת לשר ולבקש שיגיש הצעה אחרת לוועדת הכספים.

אריאל פלביאן: הוא פנה.

אבשלום וילן: הוא לא פנה.

אריאל פלביאן: השר במכתבו ביקש לתקן את הבקשה שלו.

אריאל פלביאן: רק הוא מוסמך לתקן את בקשתו.

אריאל פלביאן: הפה שהתיר הוא שרשאי לאסור.

אבשלום וילן: אבל מישהו צריך לפנות אליו.

אריאל פלביאן: היום התקיים בוועדה דיון בבקשה שנחתמה על-ידי השר אולמרט ב-9 ביוני 2005.

אריאל פלביאן: הוא הגיש לכם את הבקשה וחתם עליה.

דוד עמר: לא מגיע לי שתגנו עלי?

יעקב ליצמן: אתן לך לדבר אחר-כך.

דוד עמר: חיכיתי לך מ-6 בבוקר.

יעקב ליצמן: ניהלתי כאן ישיבות משעה מוקדמת בבוקר.

יעקב ליצמן: אני רוצה להבהיר לכם את הדברים למען הסדר.

דוד עמר: אני לא מרגיש טוב.

דוד עמר: טפשים בליכוד ובמפלגת העבודה – הוועדה הכי חשובה בכנסת לא נמצאת בידיים שלהם.

יעקב ליצמן: אני שמח שאתה נותן "מחמאות" למפלגות הגדולות.

יעקב ליצמן: מכך אני מבין שאתה תומך ביהדות התורה.

יעקב ליצמן: אני יכול להגיד לך, האות שלי היא "ג".

יעקב ליצמן: אני רוצה להתייחס לסדר הדברים.

דוד עמר: תן לי קודם לגמור.

יעקב ליצמן: אתן לך אחר-כך להגיב על מה שאמרתי.

דוד עמר: תן לי רק לגמור, עוד רבע שעה, עוד שעתיים, מתי שאני אסיים.

יעקב ליצמן: לא.

דוד עמר: גמרת עם הבריאות שלי, גמרת עם החיים שלי.

דוד עמר: מה חשבת, שאני אתן לך?

דוד עמר: תקשיב לי עד הבוקר אם צריך.

יעקב ליצמן: לא.

דוד עמר: בישיבה הקודמת הבהרתי לוועדה שדיברתי עם השר.

דוד עמר: אז, כפי שכתוב בפרוטוקול, חבר הכנסת גלעד ארדן אמר לי: למה לך?

דוד עמר: שהשר יכתוב מכתב.

דוד עמר: הלכנו לשר והבאנו ממנו מכתב, בו כתב דבר פשוט: לחלק את זה לשני חלקים.

חיים אורון: אנחנו לא יכולים לחלק.

חיים אורון: יש לי הרבה כבוד למר דוד עמר, אבל אני רוצה להגיד לעורך-הדין של העירייה, אתה מטעה אותו.

חיים אורון: אין לנו סמכות.

חיים אורון: ישבתי כאן במיליון העברות תקציביות, ותשאל את היועצת המשפטית היושבת מאחור.

אריאל פלביאן: לשר יש סמכות?

חיים אורון: כן.

אריאל פלביאן: אז הוא עשה את זה.

יעקב ליצמן: תסלח לי, הוא לא עשה את זה.

חיים אורון: כשהשר רוצה להקשיב הוא מביא בקשה חדשה ואז הכול עובר.

חיים אורון: אם השר היה עושה את זה הבוקר כך היה קורה.

פרדי מלי: אבל המחצבה לא חוקית, אין לה רשיון ולא כלום.

אבשלום וילן: השר מגיש בקשה ואנחנו יכולים לאשר או לדחות.

אריאל פלביאן: השר יכול לתקן את הבקשה.

יעקב ליצמן: הוא לא תיקן.

יעקב ליצמן: זה שטויות.

יעקב ליצמן: יש גבול לכל הדברים הללו.

יעקב ליצמן: גם אני יודע לצעוק.

יעקב ליצמן: הוא לא יפגע בכבוד הוועדה.

דוד עמר: אני אפגע בך, לא בוועדה אלא בך.

דוד עמר: פגעת בחיים שלי, פגעת בבריאות שלי.

יעקב ליצמן: אתם לא יודעים מה אתם אומרים.

דוד עמר: זה על המצפון שלך כי פגעת בעיר נשר.

אריאל פלביאן: תעכבו את ההחלטה.

אריאל פלביאן: אל תניחו אותה על שולחן הוועדה.

דוד עמר: חבר הכנסת הרב ליצמן קיבל את המכתב לפני חודש ימים.

חיים אורון: השר הוא נציג של רשימה בת 19 חברים, במפלגת העבודה 21 חברים.

חיים אורון: התחייבתי בנוכחות מר דוד עמר שאצביע כאן בעד כל הצעה שהשר יביא, כמו טמבל, למרות שקיבוץ בית אלפא אמר לי שאני מנוול ולמרות שכפר גלעדי אמר לי שהוא לא מסכים, ולמרות שקיבוץ שלישי אמר לי כך.

חיים אורון: אמרתי: אצביע על ההצעה של השר, כי אנחנו לא צריכים לחתוך את כל העניין.

חיים אורון: אם השר יביא עכשיו הצעה חדשה, בלי נשר ובלי בית אלפא, אני מתחייב כעת שאצביע בעדה.

אריאל פלביאן: אז תעכבו את ההחלטה.

אבשלום וילן: ביקשו רביזיה.

אבשלום וילן: אי אפשר.

הלית מגידו: אם תגיע בקשה חדשה של השר אפשר יהיה להצביע עליה.

אריאל פלביאן: אל תניחו את הבקשה על שולחן הוועדה.

אבשלום וילן: אי אפשר, היא כבר הונחה וכבר הצביעו על הבקשה, הכול נגמר.

אבשלום וילן: גם אם הוא רוצה, הוא לא יכול לשנות עכשיו.

אבשלום וילן: יש חוק בכנסת.

חיים אורון: אם השר אהוד אולמרט יביא לכאן בקשה, נוכל להצביע.

חיים אורון: פתאום נעשינו כאן אחראים על כל המדינה?

אבשלום וילן: אנחנו עובדים על-פי פרוצדורה של תקנה שמביא השר.

אבשלום וילן: השר הניח בפנינו תקנה שלא כללה את מה שכתוב במכתבו.

אבשלום וילן: הוא הטעה אותך.

אבשלום וילן: אם השר אולמרט היה מוציא את נשר מהתקנה, כפי שהתחייב במכתב, הכול בסדר.

אבשלום וילן: אבל הוא הביא תקנה ולכן היא אושרה.

אבשלום וילן: הוא לא הוציא את נשר מהתקנה.

אבשלום וילן: אתם טועים.

אבשלום וילן: תשאלו את היועצת המשפטית של הוועדה.

דוד עמר: אני שואל שאלה פשוטה.

דוד עמר: היושב-ראש קיבל מכתב מהשר אולמרט לפני חודש ימים.

דוד עמר: לפי מה שכולכם הסברתם לי כעת, השר פעל בניגוד להנחיות המופיעות במכתבו.

דוד עמר: אז תיידעו אותי.

יעקב ליצמן: אני רוצה להגיד למען הסדר, היו לי כמה ישיבות קודמות בוועדה.

יעקב ליצמן: דנו גם על הדברים האלה, כולל חלוקה של הספר הזה לכל חברי הוועדה, עם כל הנתונים, וגם את המפה הזאת ראו כל חברי הוועדה.

יעקב ליצמן: אין טיעונים חדשים.

יעקב ליצמן: הבהרתי לכל חברי הכנסת לא פעם אחת: הכול או לא כלום.

יעקב ליצמן: הלכתי באותה שיטה שחבר הכנסת אורון אמר עכשיו, קיבלתי את מה שהשופט ביין החליט.

יעקב ליצמן: זה מה שהוחלט וזה מה שהובא לשולחן הוועדה.

יעקב ליצמן: אני לא פותח, לא מתערב, כי אם אתערב אני לא יודע לאן נגיע.

יעקב ליצמן: בשבוע שעבר הזמנתי אלי את השופט ביין ואת עו"ד רחל זכאי-נוימן, היועצת המשפטית של מינהל מקרקעי ישראל, וליבנתי את הבעיה.

יעקב ליצמן: שאלתי למה הוועדה המקצועית הורידה השנה, כי הורידו השנה לטובתו, למה הכניסו שינויים בוועדה המעין-שיפוטית.

יעקב ליצמן: הוא אמר: נכון שיש קצת הבדל, אבל תיקח את זה.

יעקב ליצמן: לאור הפגישה עם השופט ביין בשבוע שעבר החלטתי להביא את הנושא מחדש לוועדה.

יעקב ליצמן: לא דיברתי עם אף אחד, לא עשיתי שום מחטף.

יעקב ליצמן: הוספתי את זה לסדר היום שבוע לפני הישיבה, לא חצי שעה לפניה.

יעקב ליצמן: ביום רביעי לפני שבוע פרסמתי את זה בסדר היום כרגיל והזמנתי את כולם, כולל מר דוד עמר.

יעקב ליצמן: לא הסתרתי ממנו וזה לא בא בהפתעה, הזמנתי אותו לוועדה, לדיון היום.

יעקב ליצמן: אם הוא בא או לא בא זה לא מענייני.

יעקב ליצמן: אם היתה תאונה בכביש זה גם לא מענייני, הכול מן השמים.

דוד עמר: השנה 500 נפשות בנשר חלו בסרטן.

דוד עמר: היה צורך להוריד שד לאישה צעירה שחלתה בסרטן.

דוד עמר: תסתכל על הסקר הזה.

פרדי מלי: אתה עוזר כאן להון, נותן למיליארדרים.

יעקב ליצמן: אני לא נותן למיליארדרים.

יעקב ליצמן: אני רוצה להגיד דבר אחד לפרוטוקול, פעם אחת ולתמיד.

יעקב ליצמן: אמרתי לכולם שאני מתכוון להצביע על הכול, והזמנתי את כולם היום.

יעקב ליצמן: את תוצאות ההצבעה היום לא אני תכננתי, לא גייסתי אף אחד.

יעקב ליצמן: בנוסף לכך, גברת ליאת קרפטי לא הספיקה להודיע לי היום שביקשת לדחות את ההצבעה.

יעקב ליצמן: יותר מזה, היום לא היה מיועד כלל להיות דיון, אלא רק הצבעות.

יעקב ליצמן: לכן רבותי, אם שר התעשייה, המסחר והתעסוקה רוצה להביא לי החלטה אחרת, נדון בה.

יעקב ליצמן: הוועדה החליטה על-פי הבקשה שהיתה מונחת בפניה.

דוד עמר: אני דורש, לא מבקש, אם אתה כן וישר עם דוד עמר ועם תושבי נשר תבקש שיתייחסו כאילו לא היה דיון.

יעקב ליצמן: מבחינה חוקית אני לא יכול לעשות את זה.

דוד עמר: אתה יכול.

אבשלום וילן: זה כנסת ישראל, ועדת הכספים.

דוד עמר: הם רוצים 5 מיליון שקל.

אבשלום וילן: זה לא עובד כך, זה לא אפשרי.

חיים אורון: חבר הכנסת איוב קרא ביקש רביזיה מייד, על המקום.

דוד עמר: כלומר דוד עמר צודק, זה מחטף.

חיים אורון: זה קורה כל פעם.

דוד עמר: אל תגיד לי כך.

דוד עמר: אני ותיק ממך בכנסת.

דוד עמר: כמה שנים אתה בכנסת?

חיים אורון: הכתובת לכעס שלך, ולניסיון לשינוי המצב, נמצאת אצל השר הממונה על מינהל מקרקעי ישראל.

חיים אורון: יש לו סמכות להגיש לוועדה בקשה נוספת.

דוד עמר: אבל מה תעשו עם ההחלטה שכבר נתקבלה?

חיים אורון: זאת החלטת הוועדה.

חיים אורון: הוא לא יכול לחזור ממנה.

חיים אורון: עליכם לפנות כעת לשר אולמרט.

אבשלום וילן: יש כמה ימים עד שהחלטת הוועדה מועברת לרשומות.

אבשלום וילן: שבינתיים השר אולמרט יגיש בקשה לדיון נוסף ואז בשבוע הבא זה יעבור.

יעקב ליצמן: אני אומר לך בכנות, לא עשיתי שום דבר חריג.

יעקב ליצמן: נהגתי על-פי כל הכללים.

אריאל פלביאן: אם השר אולמרט יביא בקשה מתוקנת בלי נשר, היא תידון מחדש.

אריאל פלביאן: זאת הצעה שלו, לא שלי.

אריאל פלביאן: זאת צריכה להיות ההחלטה.

חיים אורון: הוא צריך להביא הצעה.

יעקב ליצמן: הוא לא הגיש לוועדה בקשה אחרת.

יעקב ליצמן: אתה לא מבין מה אתה אומר, למרות שאתה עורך-דין.

יעקב ליצמן: כאשר שר או גורם אחר של המדינה פונה אלי ומגיש לי בקשה, אני דן בה.

אריאל פלביאן: חבר הכנסת וילן, חשבת שהבקשה הוגשה היום, אבל הבקשה הוגשה בחודש יוני.

יעקב ליצמן: מכתב זה לא מספיק.

אריאל פלביאן: אני יודע מה היה.

אריאל פלביאן: השר אולמרט אמר שאת נשר הוא יביא מאוחר יותר.

אריאל פלביאן: הוא אמר שיעשה עוד דיון במינהל ואחר-כך יביא את נשר.

אריאל פלביאן: כך כתב השר אולמרט.

אריאל פלביאן: אתה לא יכול להתעלם מהמכתב הזה.

אבשלום וילן: אבל ראש המינהל היה כאן וביקש מהוועדה להצביע על כל הרשימה כפי שהיא.

אריאל פלביאן: על הבקשה המתוקנת, לא על הבקשה המקורית.

אבשלום וילן: אתם צריכים לפעול באופן הבא: לבקש מהשר אולמרט לשלוח מחר בקשה מנומקת כחוק, כפי שהוא יודע לעשות, שהוא מבקש מהוועדה להרחיק את נשר.

אבשלום וילן: אז אפשר יהיה להביא את זה לדיון.

אבשלום וילן: חבר הכנסת ליצמן הוא לא הכתובת.

אבשלום וילן: אתם סתם מתנפלים עליו.

אריאל פלביאן: זה בדיוק מה שהשר אולמרט עשה ב-24 בנובמבר.

חיים אורון: הוא לא עשה.

סמדר אלחנני: השר צריך להעביר לוועדה תקנה מתוקנת.

אריאל פלביאן: במשך חודש ימים לא התייחסתם למכתב של השר אולמרט.

אריאל פלביאן: אני מציע שנעכב את ההחלטה בשבוע.

יעקב ליצמן: אני מחזיק בידי העברה תקציבית.

יעקב ליצמן: אני מבקש שתראה אותה.

דוד עמר: אנחנו לא מאמינים לשום דבר שאתה אומר.

דוד עמר: חודש ימים המכתב אצלך.

דוד עמר: אני לא רוצה לראות.

יעקב ליצמן: אתה לא רוצה לראות?

יעקב ליצמן: תודה רבה.

יעקב ליצמן: הדיון בנושא הזה נגמר.

יעקב ליצמן: נעבור לנושא הבא.

דוד עמר: קודם כול, מה עם נשר?

יעקב ליצמן: אני החלטתי כבר.

יעקב ליצמן: תודה רבה.

יעקב ליצמן: אין צורך להצביע.

דוד עמר: אתם לא רואים את העוול שנגרם כאן?

חיים אורון: את זה השר צריך לעשות, לא אנחנו.

אריאל פלביאן: אז למה אתם ממהרים?

אריאל פלביאן: תנו לו שבוע לעשות את זה.

חיים אורון: זה לא עובר למליאה בכלל.

חיים אורון: היתה רביזיה, והוועדה הצביעה על הרביזיה.

סמדר אלחנני: עו"ד פלביאן, אתה יועץ לא נכון לראש העירייה.

סמדר אלחנני: אנחנו מוכנים ללמד אותך.

יעקב ליצמן: תודה.

יעקב ליצמן: הדיון הסתיים.